DĖL ŠILDYMO ATNAUJINIMO ŠILALĖS R. KVĖDARNOS DARŽELYJE ,,SAULUTĖ“

2020 m. gegužės 20 d. Nr. DĮV-438

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos šilumos ūkio įstatymo 13 straipsniu, Šilumos tiekimo ir vartojimo taisyklėmis, patvirtintomis Lietuvos Respublikos energetikos ministro 2010 m. spalio 25 d. įsakymu Nr. 1-297 ,,Dėl Šilumos tiekimo ir vartojimo taisyklių patvirtinimo“, Šilalės rajono savivaldybės administracijos veiklos nuostatų, patvirtintų Šilalės rajono savivaldybės tarybos 2008 m. gruodžio 23 d. sprendimu Nr. T1-437 ,,Dėl Šilalės rajono savivaldybės administracijos veiklos nuostatų tvirtinimo“, 29 punktu, atsižvelgdamas į teisės aktuose nustatytas higienos normas ir į Šilalės r. darželio ,,Saulutė“ 2020 m. gegužės 19 d. raštą Nr. S-65(1.10.) ,,Dėl šildymo sezono atnaujinimo“:

 1. N u s t a t a u, kad 2020 m. gegužės 20 d. atnaujinamas Šilalės r. darželio ,,Saulutė“ patalpų šildymas.

 2. Į p a r e i g o j u Šilalės r. darželio ,,Saulutė“ direktorių, atsižvelgiant į teisės aktuose nustatytas higienos normas, apie reikalingumą baigti patalpų šildymą raštu informuoti Šilalės rajono savivaldybės administracijos direktorių.

 3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktoriaus pavaduotojas,

pavaduojantis direktorių Osvaldas Šarmavičius